## Rješenje kojim se Miljanu Todoroviću, Gorgoni Lorenzu, Gorgoni Antonii, Assicurazioni Generali SPA, dioničko društvo sa sjedištem u Italiji, Trst, Piazza Duca Degli Abruzzi 2, Cerere SPA, dioničko društvo sa sjedištem u Italiji, Trst, via Torrebianca 43, Montinari Sigilfredu, Montinari Dariu, Montinari Pieru, Montinari Andrei, Chersi Giulianu, Semeraro Giovanniu, Semerro Quiricu, Semeraro Pierandrei, Semeraro Monici, Galluccio Eleni, Gorgoni Mariu, Gorgoni Paolu, odobrava objavljivanje ponude za preuzimanje društva Podravska banka d.d., Koprivnica

### NN 58/2011 (27.5.2011.), Rješenje kojim se Miljanu Todoroviću, Gorgoni Lorenzu, Gorgoni Antonii, Assicurazioni Generali SPA, dioničko društvo sa sjedištem u Italiji, Trst, Piazza Duca Degli Abruzzi 2, Cerere SPA, dioničko društvo sa sjedištem u Italiji, Trst, via Torrebianca 43, Montinari Sigilfredu, Montinari Dariu, Montinari Pieru, Montinari Andrei, Chersi Giulianu, Semeraro Giovanniu, Semerro Quiricu, Semeraro Pierandrei, Semeraro Monici, Galluccio Eleni, Gorgoni Mariu, Gorgoni Paolu, odobrava objavljivanje ponude za preuzimanje društva Podravska banka d.d., Koprivnica

HRVATSKA AGENCIJA ZA NADZOR FINANCIJSKIH USLUGA

1286

Sukladno odredbama članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 24. stavak 3. Zakona o preuzimanju dioničkih društava (»Narodne novine« br. 109/07, 36/09), Uprava Hrvatske agencije za nadzor financijskih usluga, povodom Zahtjeva Miljana Todorovića iz Italije, Trst, Sal. Madonna di Greta 2/5, Gorgoni Lorenza iz Italije, Cutrofiano, Umberto 21, Gorgoni Antonia iz Italije, Cutrofiano, via Piave 12, Assicurazioni Generali SPA, dioničko društvo sa sjedištem u Italiji i s poslovnom adresom Italija, Trst, Piazza Duca Degli Abruzzi 2, dioničkog društva Cerere SPA, sa sjedištem u Italiji i s poslovnom adresom Italija, Trst, via Torrebianca 43, Montinari Sigilfreda iz Italije, Lecce, via P. Cecere 3, Montinari Daria iz Italije, Lecce, piazza Libertini 10, Montinari Piera iz Italije, Lecce, via V. Tondi 4, Montinari Andrea iz Italije, Lecce, via V. Tondi 4, Chersi Giuliana iz Italije, Trst, via del Ricreatorio 6, Semeraro Giovannia iz Italije, Lecce, Via san Nicola 143, Semerro Quirica iz Engleske, London, SWT5RD Charlesworth House 48, Stanhope Garden, Semeraro Pierandrea iz Italije, Lecce, via Templari 11, Semeraro Monice iz Italije, Lecce, via Gian Maria Scupola 1, Galluccio Elene iz Italije, Lecce, via san Nicola 143, Gorgoni Maria iz Italije, Cutrofiano, via Umberto I 21, Gorgoni Paola iz Italije, Milano, via Carducci 18, svi zastupani po Miroslavu Plašćaru, odvjetniku iz odvjetničkog društva Žurić & partneri iz Zagreba, Ivana Lučića 2A, za odobrenje objavljivanja ponude za preuzimanje kreditne institucije Podravska banka d.d., Koprivnica, Opatička 3, na sjednici održanoj 12. svibnja 2011, donijela je

RJEŠENJE

1. Miljanu Todoroviću iz Italije, Trst, Sal. Madonna di Greta 2/5, Gorgoni Lorenzu iz Italije, Cutrofiano, Umberto 21, Gorgoni Antonii iz Italije, Cutrofiano, via Piave 12, Assicurazioni Generali SPA, dioničkom društvu sa sjedištem u Italiji i s poslovnom adresom Italija, Trst, Piazza Duca Degli Abruzzi 2, Cerere SPA, dioničkm društvu sa sjedištem u Italiji i s poslovnom adresom Italija, Trst, via Torrebianca 43, Montinari Sigilfredu iz Italije, Lecce, via P. Cecere 3, Montinari Dariu iz Italije, Lecce, piazza Libertini 10, Montinari Pieru iz Italije, Lecce, via V. Tondi 4, Montinari Andrei iz Italije, Lecce, via V. Tondi 4, Chersi Giulianu iz Italije, Trst, via del Ricreatorio 6, Semeraro Giovanniu iz Italije, Lecce, Via san Nicola 143, Semerro Quiricu iz Engleske, London, SWT5RD Charlesworth House 48, Stanhope Garden, Semeraro Pierandrei iz Italije, Lecce, via Templari 11, Semeraro Monici iz Italije, Lecce, via Gian Maria Scupola 1, Galluccio Eleni iz Italije, Lecce, via san Nicola 143, Gorgoni Mariu iz Italije, Cutrofiano, via Umberto I 21, Gorgoni Paolu iz Italije, Milano, via Carducci 18, odobrava se objavljivanje ponude za preuzimanje društva Podravska banka d.d., Koprivnica, Opatička 3.

2. Ovo Rješenje objavit će se u »Narodnim novinama«.

Obrazloženje

I/ Dana 27. srpnja 2010., Miljan Todorović iz Italije, Trst, Sal. Madonna di Greta 2/5, Gorgoni Lorenzo iz Italije, Cutrofiano, Umberto 21, Gorgoni Antonia iz Italije, Cutrofiano, via Piave 12, Assicurazioni Generali SPA, dioničko društvo sa sjedištem u Italiji i s poslovnom adresom Italija, Trst, Piazza Duca Degli Abruzzi 2, Cerere SPA, dioničko društvo sa sjedištem u Italiji i s poslovnom adresom Italija, Trst, via Torrebianca 43, Montinari Sigilfredo iz Italije, Lecce, via P. Cecere 3, Montinari Dario iz Italije, Lecce, piazza Libertini 10, Montinari Piero iz Italije, Lecce, via V. Tondi 4, Montinari Andrea iz Italije, Lecce, via V. Tondi 4, Chersi Giuliano iz Italije,Trst, via del Ricreatorio 6, Semeraro Giovanni iz Italije, Lecce, Via san Nicola 143, Semerro Quirico iz Engleske, London, SWT5RD Charlesworth House 48, Stanhope Garden, Semeraro Pierandrea iz Italije, Lecce, via Templari 11, Semeraro Monica iz Italije, Lecce, via Gian Maria Scupola 1, Galluccio Elena iz Italije, Lecce, via san Nicola 143, Gorgoni Mario iz Italije, Cutrofiano, via Umberto I 21, Gorgoni Paolo iz Italije, Milano, via Carducci 18, svi zastupani po Miroslavu Plašćaru, odvjetniku iz odvjetničkog društva Žurić & partneri iz Zagreba, Ivana Lučića 2A (dalje: Ponuditelji), podnijeli su Hrvatskoj agenciji za nadzor financijskih usluga (u daljnjem tekstu: Agencija), na temelju odredbe članka 24. stavak 1. Zakona o preuzimanju dioničkih društava (dalje: Zakon), Zahtjev za odobrenje objavljivanja ponude za preuzimanje društva Podravska banka d.d., Koprivnica, Opatička 3, ponudu za preuzimanje i isprave iz članka 22. stavak 3. točka 1.-5., 7., 8. i 10. Zakona, dana 20. rujna 2010, sukladno zaključku Agencije od 10. kolovoza 2010. ispravu iz točke 6. navedenog članka, odnosno prethodnu suglasnost Hrvatske narodne banke, Z.br. 1755/2010 od 8. rujna 2010. za stjecanje kvalificiranog udjela u društvu Podravska banka d.d., Koprivnica, Opatička 3, te 4. listopada 2010. i 11. travnja 2011. tražene izmjene teksta ponude za preuzimanje.

II/ Podravska banka d.d., Koprivnica, Opatička 3, kao dioničko društvo sa sjedištem u Republici Hrvatskoj čije su dionice s pravom glasa uvrštene na uređeno tržište u Republici Hrvatskoj u smislu odredbi Zakona o tržištu kapitala (»Narodne novine« br. 88/08, 146/08, 74/09, dalje: ZTK) je ciljno društvo, sukladno odredbi članka 2. stavak 1. točka 1. podtočka a) alineja 1. Zakona.

Prema podacima Zagrebačke burze d.d., Zagreb (dalje: ZSE), dionice društva Podravska banka d.d., Koprivnica, Opatička 3 (dalje: Ciljno društvo), na dan nastanka obveze objavljivanja ponude za preuzimanje Ciljnog društva, uvrštene su na uređenom tržištu ZSE, segment redovito tržište.

III/ Postupajući po podnesenom zahtjevu, Agencija je u spisu predmeta klasa: 451-04/10-19/4, prikupila dokumentaciju vezano uz stjecanja i otpuštanja dionica Ciljnog društva od strane Ponuditelja, u vezi s eventualnim nastankom obveze objavljivanja ponude za preuzimanje, u skladu s odredbama Zakona o postupku preuzimanju dioničkih društava (»Narodne novine« br. 124/97) koji je bio na snazi u vrijeme inicijalnog stjecanja dionica Ciljnog društva.

Sukladno odredbi članka 5. stavak 3. Zakona o postupku preuzimanju dioničkih društava, predmetni zakon nije se odnosio na dioničare banaka i štedionica koji sukladno odredbama članka 19. Zakona o bankama i štedionicama, nakon osnivanja steknu više od 10% dionica s pravom glasa uz prethodnu suglasnost Narodne banke Hrvatske.

U skladu s odredbom članka 19. stavak 1. Zakona o bankama i štedionicama (»Narodne novine« br. 94/93, 90/96, 46/97, 89/98), nakon osnivanja banke, više od 10% dionica, odnosno poslovnih udjela s pravom glasa u skupštini banke, pojedini dioničar, odnosno vlasnik poslovnog udjela, može steći jedino uz prethodnu suglasnost Narodne banke Hrvatske. Odredbom stavka 2. navedenog članka, propisano je da u slučaju da pojedini dioničar, odnosno vlasnik poslovnog udjela, suprotno odredbi stavka 1. stekne više od 10% dionica, odnosno poslovnih udjela s pravom glasa u skupštini banke, bez suglasnosti Narodne banke Hrvatske, takvo stjecanje iznad 10% je ništavo i ne proizvodi pravne učinke.

U konkretnom slučaju, uvidom u prikupljenu dokumentaciju, utvrđeno je da inicijalnim stjecanjem dionica s pravom glasa Ciljnog društva, pojedini Ponuditelji, nisu pojedinačno stekli više od 10% dionica, pa slijedom toga, u smislu odredbe članka 19. stavak 1. tada važećeg Zakona o bankama i štedionicama nisu bili obvezni ishoditi prethodnu suglasnost Hrvatske narodne banke za predmetna stjecanja.

Navedeno potvrđuje i Hrvatska narodna banka, u podnesku dostavljenom na traženje Agencije 15. travnja 2011. u kojem navodi da za pojedine Ponuditelje, stjecatelje dionica Ciljnog društva u to vrijeme (1998. godina) nije postojala obveza ishođenja prethodne suglasnosti za stjecanje kvalificiranog udjela u smislu odredbi tada važećeg Zakona o bankama i štedionicama, niti u smislu odredbi kasnijeg Zakona o bankama (»Narodne novine« br. 161/98). S tim u vezi, nadalje se navodi da o zajedničkom djelovanju Ponuditelja, u Hrvatskoj narodnoj banci nisu postojala saznanja, sve do podnošenja zahtjeva za izdavanje prethodne suglasnosti za stjecanje više od 50% udjela u kapitalu Ciljnog društva putem zajedničkog djelovanja, na temelju Inicijative za sklapanje sporazuma o načinu postizanja konsenzusa, sklopljene 28. lipnja 2010. godine.

Neovisno o tome što Ponuditelji, sukladno odredbama Zakona o bankama i štedionicama nisu bili obvezni ishoditi prethodnu suglasnost za stjecanje kvalificiranog udjela u Ciljnom društvu, u slučaju eventualnog nastanka obveze objavljivanja ponude za preuzimanje sukladno odredbama tada važećeg Zakona o postupku preuzimanja dioničkih društva, isti bi bili obvezni, prije objavljivanja ponude za preuzimanje, u skladu s odredbom članka 19. stavak 1. Zakona o bankama i štedionicama, ishoditi suglasnost Hrvatske narodne banke.

Ako bi Ponuditelji ishodili predmetnu suglasnost Hrvatske narodne banke, na iste bi se primijenila iznimka iz članka 5. stavak 3. Zakona o postupku preuzimanja dioničkih društava, odnosno bili bi izuzeti od primjene navedenoga zakona, slijedom čega, u konačnici, ne bi bili obvezni objaviti ponudu za preuzimanje Ciljnog društva. U slučaju, pak, kada Ponuditelji ne bi ishodili navedenu prethodnu suglasnost, svako stjecanje dionica Ciljnog društva preko 10% udjela u temeljnom kapitalu u ponudi za preuzimanje, bilo bi, u smislu odredbe članka 19. stavak 2. Zakona o bankama i štedionicama, ništavo i ne bi proizvodilo pravne učinke.

IV/ Slijedom navedenoga, u provedenom postupku je utvrđeno da je obveza objavljivanja ponude za preuzimanje, nastala za Ponuditelje, sukladno odredbi članka 9. stavak 1, a u vezi s člankom 5. stavak 1. Zakona, sklapanjem Inicijative za sklapanje sporazuma o načinu postizanja konsenzusa 28. lipnja 2010. godine.

Sklapanjem predmetnog sporazuma, između Ponuditelja je u smislu odredbe članka 5. stavak 1. Zakona, uspostavljen odnos zajedničkog djelovanja.

Sukladno odredbi članka 6. stavak 1. Zakona, uspostavljanje odnosa zajedničkog djelovanja na temelju sporazuma, izjednačeno je sa stjecanjem dionica s pravom glasa, odnosno dionicama stjecatelja se u smislu stavka 2. navedenog članka pribrajaju dionice s pravom glasa osoba koje s njim djeluju zajednički.

Slijedom navedenih odredbi Zakona, sklapanjem predmetnog sporazuma, Ponuditelji drže ukupno 533.374 redovne dionice Ciljnog društva, s pravom glasa, pojedinačne nominalne vrijednosti 400,00 kuna, ukupne nominalne vrijednosti 213.349.600,00 kuna, što predstavlja 79,75698% udjela u temeljnom kapitalu Ciljnog društva i daje 80,86987% glasova od ukupnog broja glasova koje daju dionice Ciljnog društva s pravom glasa.

V/ Cijena koju se Ponuditelji u ponudi za preuzimanje obvezuju platiti po dionici iznosi 450,00 kuna. Prema podacima dostupnima Agenciji i dokumentaciji priloženoj uz Zahtjev za odobrenje objavljivanja ponude za preuzimanje, Ponuditelji nisu, stjecali dionice Ciljnog društva s pravom glasa u razdoblju od jedne godine prije dana nastanke obveze.

Sukladno potvrdi ZSE od 6. srpnja 2010. dostavljenoj uz Zahtjev za odobrenje objavljivanja ponude za preuzimanje, prosječna cijena dionica Ciljnog društva izračunata na način propisan odredbom članka 16. stavak 3. Zakona, iznosi 400,26 kuna.

Slijedom navedenog, utvrđeno je da je cijena izražena u ponudi za preuzimanje u iznosu od 450,00 kuna po dionici, određena u skladu s odredbom članka 16. stavak 2. i 3. Zakona.

VI/ Ponuditelji drže 533.374 redovne dionice Ciljnog društva, a temeljni kapital Ciljnog društva podijeljen je na 668.749 redovnih dionica, nominalne vrijednosti 400,00 kuna, pa je stoga, sukladno odredbi članka 19. stavak 1. Zakona, potrebno osigurati novčana sredstva za plaćanje preostalih 135.375 dionica Ciljnog društva.

Uvidom u potvrdu Središnjeg klirinškog depozitarnog društva d.d., Zagreb, Heinzelova 62/a, kao depozitara, dostavljenu uz Zahtjev za odobrenje objavljivanja ponude za preuzimanje, utvrđeno je da su Ponuditelji, radi osiguranja novčane naknade koja je potrebna za plaćanje dionica koje su predmet ponude za preuzimanje, depozitaru dostavili neopozivu bankovnu garanciju, na prvi poziv, izdanu od strane društva Erste&Steiermärkische Bank d.d., Rijeka, Jadranski trg 3/a, kao garanta, u korist osoba koje će pohraniti svoje dionice u ponudi za preuzimanje.

VII/ Nadalje, utvrđeno je da su Zahtjevu priložene potvrde o plaćenoj administrativnoj pristojbi i naknadi, sukladno odredbama članka 4. stavak 1. točka 1. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« br. 155/09).

VIII/ Ponuditelji su uz predmetni zahtjev dostavili tekst ponude za preuzimanje, sastavljen sukladno odredbi članka 22. stavak 1. Zakona, te dokumentaciju propisanu odredbom stavka 3. istoga članka Zakona pa je slijedom navedenog, na temelju odredbe članka 24. stavak 3. Zakona, odlučeno je kao u točki 1. izreke.

IX/ Na temelju odredbe članka 8. stavak 3. Zakona o Hrvatskoj agenciji za nadzor financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog Rješenja.

Klasa: UP/I-451-04/10-10/17

Urbroj: 326-111-11-13

Zagreb, 12. svibnja 2011.

Član Uprave
Ivan Vrljić, v. r.

Rješenje, NN 58/2011-1286